ก.ล.ต.ปรับโครงสร้างสายงานใหม่ เน้นบทบาทพัฒนาตลาดทุนสู่องค์กรดิจิทัล
ก.ล.ต.ปรับโครงสร้างองค์กรใหม่ เน้นบทบาทพัฒนาตลาดทุนสู่องค์กรดิจิทัล
ก.ล.ต.ปรับโครงสร้างองค์กรใหม่ เน้นบทบาทพัฒนาตลาดทุนสู่องค์กรดิจิทัล
1 ก.ค. 2562

นางสาวรื่นวดี สุวรรณมงคล เลขาธิการ ก.ล.ต. กล่าวว่า คณะกรรมการ ก.ล.ต. ในการประชุมครั้งที่ 6/2562 วันที่ 6 มิถุนายน 2562 มีมติเห็นชอบการปรับโครงสร้างองค์กรในระดับสายการบังคับบัญชา และจัดกลุ่มงานใหม่ พร้อมแต่งตั้งรองเลขาธิการและผู้ช่วยเลขาธิการ เพื่อตอบโจทย์การขับเคลื่อนตลาดทุนภายใต้ระบบนิเวศที่เปลี่ยนแปลงและสอดคล้องยุทธศาสตร์ชาติ 20 ปี
โดยโครงสร้างองค์กรใหม่มีการเพิ่มสายงานพัฒนา ก.ล.ต. ไปสู่องค์กรดิจิทัล (digital transformation) สายงานสื่อสารองค์กรและเครือข่ายตลาดทุน เพื่อส่งเสริมคนไทยทั่วประเทศเข้าถึงบริการในตลาดทุน รวมสายกำกับบริษัทจดทะเบียนกับสายระดมทุน เพื่อดูแลบริษัทจดทะเบียนครบวงจร และรวมศูนย์งานด้านสินทรัพย์ดิจิทัลไว้ที่ฝ่ายส่งเสริมเทคโนโลยีทางการเงิน นอกจากนี้ ตั้งฝ่ายงานเลขาธิการดูแลงานคณะกรรมการ ก.ล.ต. และการประสานงานกับหน่วยงานภายนอกแบบบูรณาการ โดยโครงสร้างใหม่มีผลตั้งแต่วันที่ 1 กรกฎาคม 2562
ทั้งนี้ ในระดับรองเลขาธิการและผู้ช่วยเลขาธิการ ได้มีการแต่งตั้งผู้บริหาร ดังนี้
อนึ่งการแต่งตั้งผู้บริหารดังกล่าวมีผลตั้งแต่วันที่ 10 มิถุนายน 2562 โดยภายใต้โครงสร้างใหม่ นางสิริวิภา สุพรรณธเนศ รองเลขาธิการ ได้รับมอบหมายให้ดูแลสายนโยบายตลาดทุน สายระดมทุน และสายกำกับบัญชี